Den islamkritiske bevægelse Stop Islamiseringen Af Danmark, SIAD, havde stillet de nordjyske vælgere i udsigt, at deres navn ville være at finde på to nordjyske stemmesedler til kommunal- og regionsrådsvalget 19. november. Men nu fortæller DR Nordjylland, at de ikke stiller op til regionsrådsvalget alligevel. SIADS spidskandidat Anders Gravers, der også er partiets eneste, har haft for travlt. - Det var simpelthen et spørgsmål om at få samlet stillerne, siger han til DR Nordjylland. Han har derfor valgt at prioritere kommunalvalget i Jammerbugt Kommune, hvor han blandt andet går til valg på at stoppe strømmen af flygtninge til kommunen.

Opsummering:
Anders Gravers fra SIAD stiller ikke op til regionsrådsvalget alligevel.